钦定古今图书集成/明伦汇编/交谊典/第055卷 > 《卧龙行记》宋·王十朋
## 钦定古今图书集成/明伦汇编/交谊典/第055卷 > 《卧龙行记》宋·王十朋

永嘉王龟龄、少城周行可、海陵查元章载酒来游。时
“冻雨初霁，风日清美，山谷明秀照人，道傍杂花盛开，
篮舆徐行，应接不暇。寺有荼蘼罗络，松上如积雪。崇
兰数百本，秀发喦间。微风透香，所至芬郁。东荣牡丹
大丛，雨前已开。道人植盖护持，留以供客。”饮罢，纵步
泉上，瀹茗赋诗而归。乾道丙戌清明前四日。